Η νοηματοδότηση της εμπειρίας της συμμετοχής σε Γνωστική Αναλυτική Ψυχοθεραπεία (ΓΑΨ). Μία ποιοτική μελέτη
Creators: name: Σωζόπουλος, Θεόδωρος Κωνσταντίνου
Publisher: name: Aristotle University of Thessaloniki
Year: 2022
Subjects: Γνωστική Αναλυτική Θεραπεία
Θεραπευτική αλλαγή
Ποιοτική έρευνα
Ψυχοθεραπευτική διεργασία
Ερμηνευτική Φαινομενολογική Ανάλυση
Εμπειρία ψυχοθεραπείας
Cognitive Analytic Therapy
Therapeutic change
Qualitative research
Psychotherapeutic process
Interpretative Phenomenological Analysis
Psychotherapy΄s experience

description: Αυτή η μελέτη είναι η πρώτη στην Ελλάδα που χρησιμοποιεί ποιοτική μεθοδολογία προκειμένου να κατανοηθεί ο τρόπος με τον οποίο οι αποδέκτες υπηρεσιών Ψυχικής Υγείας αντιλαμβάνονται τη ΓΑΨ ως θεραπευτική εμπειρία και τις αλλαγές που παρατηρούν στην καθημερινότητά τους ως συνέπεια της συγκεκριμένης θεραπευτικής προσέγγισης. Πέντε ενήλικες που ολοκλήρωσαν τον βασικό κύκλο των 16 συνεδριών της ΓΑΨ συμμετείχαν σε αυτή την έρευνα. Για τη συλλογή των δεδομένων πραγματοποιήθηκαν ημιδομημένες συνεντεύξεις και ακολουθήθηκε η μέθοδος της Ερμηνευτικής Φαινομενολογικής Ανάλυσης για την επεξεργασία τους. Από την ανάλυση προκύπτουν δύο κύριες νοηματικές διαστάσεις. Η πρώτη είναι “η ΓΑΨ ως διαπροσωπική διαδικασία” η οποία αποτυπώνει την υποκειμενική εμπειρία των συμμετεχόντων από τη θεραπεία και συμπεριλαμβάνει πέντε υποθέματα: “το βίωμα της θεραπευτικής σχέσης”, “οι ιδιότητες του θεραπευτή”, “έκφραση και αποφόρτιση”, “η σημασία των θεραπευτικών τεχνικών” και “τερματισμός και συναισθηματική προσαρμογή”. Η δεύτερη είναι “οι όψεις της αλλαγής”, που εκφράζει τις θεραπευτικές αλλαγές των συμμετεχόντων και εμπερικλείει πέντε υποθέματα: “προσωπική εμπειρία της αλλαγής”, “επαναπροσδιορισμός της σχέσης με τον εαυτό”, “επαναδιαπραγμάτευση των σχέσεων”, “αλλαγή στάσης προς τη ζωή” και “εσωτερίκευση των αλλαγών”. Συνοπτικά η ΓΑΨ νοηματοδοτείται ως μία συνολικά θετική διαπροσωπική και συναισθηματική θεραπευτική εμπειρία από τους συμμετέχοντες. Η θεραπευτική σχέση και οι διευκολυντικές ιδιότητες του θεραπευτή παρέχουν το πλαίσιο μέσα από το οποίο οι θεραπευτικές τεχνικές κινητοποιούν ουσιαστικές αλλαγές στους συμμετέχοντες. Επιπρόσθετα αναδύεται μία συμπληρωματική ενότητα, “η συνθήκη του ερχόμενου στη θεραπεία”, η οποία δεν αντιπροσωπεύει τρόπους νοηματοδότησης της συγκεκριμένης θεραπευτικής προσέγγισης, εκτιμάται ωστόσο πως μπορεί να ληφθεί υπόψιν στον σχεδιασμό μελλοντικών ερευνών και στη βελτίωση της κλινικής πρακτικής. Συζητούνται οι περιορισμοί της μελέτης και διατυπώνονται προτάσεις για περαιτέρω έρευνα στο μέλλον.
description: This study is the first one in Greece using qualitative methodology in order to gain an understanding of how receivers of 424 M.H.T.H. Mental Health services΄ perceive Cognitive Analytic Therapy (CAT) as a therapeutic experience along with changes in their daily life as a result of the particular psychotherapy. Five candidates who had completed the basic course of sixteen sessions in CAT in 424 M.H.T.H. participated in the study. Semi-structured interviews were conducted regarding data collection and Interpretative Phenomenological Analysis was used for data processing. Two core conceptual frameworks emerged from our analysis. The first one “CAT as an interpersonal procedure”, conceptualizes participants΄ subjective experience of CAT and includes five subthemes: “experiencing therapeutic relationship”, “Therapist΄s traits”, “expression and decompression”, “the importance of therapeutic techniques” and “termination and emotional adjustment”. Τhe second one “Dimensions of change”, expresses participants΄ therapeutic progresses and encompasses five subthemes: “personal experience of change”, “redefining relation to self”, “renegotiation of relationships”, “changing attitude towards life” and “internalization of changes”. To sum up, CAT from the participants΄ perspective is an overall positive interpersonal and emotional experience, where therapeutic relationship and therapist΄s facilitative traits contextualize therapeutic techniques, which produce meaningful changes in participants. Furthermore, one supplementary unit of meaning is emerged:“coming to therapy”. This unit does not constitute dimension of comprehending the particular psychotherapy, but it could be taken into consideration for designing future research and improving clinical practice. Limitations of the study are discussed and recommendations are made for further future research.